Ehdotus neuvoston direktiiviksi vaarallisia tai ympäristöä pilaavia aineita kuljettavia aluksia koskevista vähimmäisvaatimuksista niiden ollessa matkalla yhteisön merisatamiin tai poistuessa sieltä annetun direktiivin 93/75/ETY muuttamisesta /* KOM/96/0455 lopull. - SYN 96/0231 */



Virallinen lehti nro C 334 , 08/11/1996 s. 0011



Ehdotus neuvoston direktiiviksi vaarallisia tai ympäristöä pilaavia aineita kuljettavia aluksia koskevista vähimmäisvaatimuksista niiden ollessa matkalla yhteisön merisatamiin tai poistuessa sieltä annetun direktiivin 93/75/ETY muuttamisesta (96/C 334/07) (ETA:n kannalta merkityksellinen teksti) KOM(96) 455 lopull. - 96/0231(SYN) (Komission esittämä 29 päivänä syyskuuta 1996) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ja erityisesti sen 84 artiklan 2 kohdan, ottaa huomioon komission ehdotuksen, ottaa huomioon talous- ja sosiaalikomitean lausunnon, antaa säännöksiä perustamissopimuksen 189 c artiklassa tarkoitetun menettelyn mukaisesti, sekä katsoo, että direktiivi 93/75/ETY, sellaisena kuin se on muutettuna komission direktiivillä . . ./. ./EY, ei sisällä Kansainvälisen merenkulkujärjestön IMO:n päätöslauselmassa A.748(18), joka koskee säännöstöä aluksilla tynnyreissä kuljetettavan säteilevän ydinpolttoaineen, plutoniumin ja erittäin radioaktiivisten jätteiden kuljetusten turvallisuutta, tarkoitettuja radioaktiivisten aineiden merikuljetuksiin sovellettavia erityissäännöksiä (INF-säännöstö), on välttämätöntä vahvistaa merenkulun turvallisuutta ja säteilevän ydinpolttoaineen, plutoniumin ja erittäin radioaktiivisten jätteiden kuljetusten aiheuttaman merten saastumisen torjuntaa; direktiivin 93/75/ETY säännösten ulottaminen koskemaan tällaisia aineita mahdollistaa sen, että toimivaltaisilla viranomaisilla on käytettävissään asianmukaiset tiedot niiden luonteesta ja aluksilla olevasta sijainnista, ja täten ne voivat edistää tällaisia aineita kuljettaviin aluksiin liittyvän onnettomuusriskin ennaltaehkäisemistä ja minimoimista, direktiivin 93/75/ETY liitteet I ja II on voitava mukauttaa ajoittain, ja tarvittaessa usein, kansainvälisen oikeuden kehityksen mukaan ja erityisesti niihin kansainvälisiin yleissopimuksiin, koodeihin, säännöstöihin ja päätöslauselmiin tehtyjen muutosten mukaan, joita ei tarkoiteta mainitun direktiivin 2 artiklassa; mainitun direktiivin 12 artiklassa säädetty menettely näyttäisi sopivammalta tällaisten mukautusten toteuttamiseen; tätä varten 11 artiklaa olisi täydennettävä, lisäksi on tarpeen mukauttaa viipymättä direktiivin 93/75/ETY liitteiden I ja II sisältö niiden kansainvälisten yleissopimusten, koodien, säännöstöjen ja päätöslauselmien muutoksiin, joita ei tarkoiteta 2 artiklassa ja jotka ovat tulleet voimaan mainitun direktiivin antamispäivän jälkeen, ON ANTANUT TÄMÄN DIREKTIIVIN: 1 artikla Muutetaan direktiivi 93/75/ETY seuraavasti: 1. Muutetaan 2 artikla seuraavasti: Lisätään c kohtaan seuraava ilmaisu: ", ja radioaktiivisia aineita, siten kuin ne on määritelty INF-säännöstössä;" Lisätään kohta seuraavasti: "i) `INF-säännöstöllä` aluksilla tynnyreissä kuljetettavan säteilevän ydinpolttoaineen, plutoniumin ja erittäin radioaktiivisten jätteiden kuljetuksia koskevaa IMO:n turvallisuussäännöstöä, sellaisena kuin se on voimassa direktiivin . . ./. ./EY antamisen ajankohtana;" Muutetaan i, j ja k kohta vastaavasti, j k ja l kohdaksi. 2. Lisätään 11 artiklaan luetelmakohta seuraavasti: "- mukauttaa liitteet kansainvälisen oikeuden asianomaiseen kehitykseen merenkulun turvallisuuden ja meriympäristön suojelun alalla". 3. Muutetaan liitteet I ja II tämän direktiivin liitteen mukaisesti. 2 artikla 1. Jäsenvaltioiden on annettava tämän direktiivin noudattamisen edellyttämät lait, asetukset ja hallinnolliset määräykset viimeistään 31 päivänä joulukuuta 1997. Niiden on ilmoitettava tästä komissiolle viipymättä. 2. Jäsenvaltioiden antaessa edellä 1 kohdassa tarkoitetut säännökset niissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään. 3. Jäsenvaltioiden on toimitettava tässä direktiivissä tarkoitetuissa kysymyksissä antamansa keskeiset kansalliset säännökset komissiolle. 3 artikla Tämä direktiivi tulee voimaan kahdentenakymmenentenä päivänä sen jälkeen, kun se on julkaistu. 4 artikla Tämä direktiivi on osoitettu kaikille jäsenvaltioille.